এ বছর অস্ট্রেলিয়ান ওপেনের কোয়ার্টার ফাইনালেও মারিন সিলিচের বিপক্ষে পঞ্চম সেট থেকে সরে দাঁড়িয়েছিলেন নাদাল। ৩২ বছর বয়সী এই তারকার জন্য চোটমুক্ত হয়ে খেলাটা চ্যালেঞ্জের এখন। ২৯ বছর বয়সী দেল পোত্রোও ক্যারিয়ারজুড়ে লড়াই করেছেন চোটের সঙ্গে। ২০০৯ সালে রজার ফেদেরারকে হারিয়ে ইউএস ওপেন জেতার পর থেকে ক্যারিয়ারটা পরস্ফুিটিত হয়নি ইনজুরির কারণে। ৯ বছর পর ফ্লাশিং মিডোর ফাইনালের টিকিট পেয়ে খুশি এই আর্জেন্টাইন, ‘নাদালের জন্য খারাপ লাগছে। চোটের জন্য আমাকেও কোর্ট ছাড়তে হয়েছে বহুবার, জ্বালাটা ভালো জানি আমি। সত্যি বলতে ইউএস ওপেনে আরো একবার ফাইনাল খেলব কল্পনা করিনি। আমার জন্য বিশেষ কিছু এটা।’